90 [6] 



Ova nova teorija, ovo novo shvaćanje postanka Alpa, dalo 

 je toliko novih pogleda, toliko novih interesa, da se danas 

 alpinskom geologu gorja, u kojima nema većih premaknuća, u 

 kojima nema pokrova, pričinjaju monotonim, nezanimivim. Tako 

 su zapadno-alpinski geolozi prosuđivali i prvobitna istraživanja 

 njemačkih i austrijskih geologa u istočnim Alpama i nijesu se 

 upuštali u studij istih. Ne malo doprinijelo je tomu i to, što 

 su zapadno-alpinskim geolozima facijelni odnosi istočnih Alpa 

 bili nepoznati ; oni imaju u zapadnim Alpama sasma druge pri- 

 like i toliko zanimivih pitanja, da ih istočne Alpe prvobitno nisu 

 interesirale. Dok su se u zapadnim Alpama riješavali već tek- 

 tonski problemi, valjalo je u istočnim Alpama izgraditi strati- 

 grafiju, koja je istočno alpinskim geolozima zadavala mnogo 

 poteškoća. Za vrijeme dok su u zapadnim Alpama francusko- 

 švicarski učenjaci izgradili teoriju pokrova, prepirali su se još 

 istočno-alpinski geolozi o imenima kao Hauptdolomit, Hallstät- 

 terkalk, Dachsteinkalk. Osobito su austrijski učenjaci E. Moj- 

 sisovics i Bittner vodili dugotrajne rasprave o postanku 

 tih vapnenaca i njihovom stratigrafijskom značenju, a nitko od 

 austrijskih geologa nije htio niti čuti što o teoriji pokrova, baš 

 tako kao što su se nekoć neki biolozi opirali Darwinovoj teoriji. 



U zapadnim Alpama odnijela je teorija pokrova pobjedu i 

 danas bi se jedva našao ozbiljan geolog, koji ne bi uz tu teo- 

 riju barem obzirom na zapadne Alpe pristajao. 



Dok je u zapadnim Alpama teorija pokrova slavila .triumfe, 

 dotle nije nitko od istočno-alpinskih geologa niti slutio, da bi 

 se ta teorija dala aplicirati i na istočne Alpe. Austrijski geolozi 

 bili su najodlučniji protivnici teorije pokrova, od kojih su neki 

 sve do danas sačuvali svoj konservatizam. 



Ne samo, da su nam Francuzi protumačili zapadne Alpe, 

 oni su nam i u geologiju istočnih Alpa donijeli novo svjetlo, 

 te su u kratko vrijeme svojom pronicavošću i fantazijom rije- 

 šili probleme o kojima su si njemački i austrijski geolozi de- 

 cenije razbijali glavu. 



Da nije bilo tih francuskih pionira, geologija istočnih Alpa 

 bila bi još i danas sigurno u svom starom toku. 



Prvi, koji je nastojao, da presadi teoriju pokrova i u istočne 

 Alpe bio je pariški prof. Te rmier, koji je u tu svrhu kroz ne- 

 koliko mjeseci učinio više većih ekskurzija u istočnim Alpama. 



